**ZÁPISNICA**

napísaná zo zasadnutia Obecného zastupiteľstva v Ondrašovej, konaného dňa 15.12.2021**.**

**Prítomní**: Mgr. Ivana Frívaldská – starostka obce

 Poslanci: Ing. Juraj Mašek

 Peter Ohurniak

 Alexander Potánka

 Peter Polerecký

 Martina Hinková

Program:

1. Otvorenie zasadnutia
2. Určenie zapisovateľky a overovateľa zápisnice
3. Schválenie programu zasadnutia OZ
4. Voľba návrhovej komisie
5. Kontrola uznesení
6. Zloženie sľubu poslancov – náhradníkov /Peter Polerecký, Martina Hinková/
7. Presun finančných prostriedkov medzi položkami rozpočtu na rok 2021
8. Rozpočtové opatrenie č.2/2021 na zmenu rozpočtu 2021
9. Rozpočet obce Ondrašová na rok 2022 + návrh na roky 2023,2024
10. Inventarizácia 2021
11. Harmonogram zasadnutí OZ v roku 2022
12. Informácie, organizačné otázky starostky obce
13. Rôzne
14. Diskusia
15. Záver
16. Všetkých prítomných poslancov privítala a zasadnutie otvorila starostka obce Mgr. Ivana Frívaldská. V úvode informovala poslancov o doručení oznámenia o vzdaní sa mandátu poslancov p. Pakánovej a p. Skaličanovej, ktoré boli na OcÚ doručené 6.12.2021. Podľa výsledkov volieb náhradníkmi sú p. P.Polerecký, p. E.Piliarová. Pani Piliarová 15.12.2021 doručila na OcÚ oznámenie o vzdaní sa mandátu. Starostka obce preto oslovila ďalšieho poslanca p. M.Hinkovú, ktorá mandát poslanca prijala.
17. Za zapisovateľa bol určený Ing. Juraj Mašek. Za overovateľa zápisnice bola určená Martina Hinková. Prítomných poslancov: 5. OZ bolo uznášania schopné.
18. Schválenie programu zasadnutia OZ. Starostka obce prečítala program rokovania OZ. Navrhla doplniť do programu bod: Presun finančných prostriedkov medzi položkami rozpočtu na rok 2021. O  navrhnutom programe a doplnení programu dala hlasovať.

 **OZ uznesením č.33/2021**

 **schvaľuje** Program zasadnutia OZ doplnený o Presun finančných prostriedkov medzi položkami rozpočtu na rok 2021

 Hlasovanie:

 Za: 5 ( J. Mašek, A. Potánka, P.Ohurniak, P. Polerecký, M.Hinková)

 Proti: 0

 Zdržali sa: 0

1. Do návrhovej komisie boli navrhnutí: P.Ohurniak, P.Polerecký. Hlasovalo sa o schválení návrhovej komisie.

**OZ uznesením č. 34/2021**

 **schvaľuje** návrhovú komisiu v zložení v zložení: P. Ohurniak, P.Polerecký.

 Hlasovanie:

 Za: 5 ( J. Mašek, A. Potánka, P. Ohurniak, P. Polerecký, M.Hinková)

 Proti: 0

 Zdržali sa: 0

1. Pri kontrole plnenia uznesení bolo konštatované, že uznesenia, ktoré boli prijaté v predchádzajúcom období boli dodržané a splnené.
2. Zloženie sľubu poslancov. Prítomní P.Polerecký a M.Hinková zložili sľub poslancov a ujali sa svojej funkcie poslancov OZ v Ondrašovej. Podpísaný sľub tvorí prílohu zápisnice. Odstúpením p. Pakánovej sa uvoľnilo miesto predsedníčky kultúrno-spoločenskej komisie. Starostka obce poverila výkonom funkcie predsedníčky kultúrno-spoločenskej komisie p. M.Hinkovú.
3. Starostka obce predložila prítomným poslancom návrh presunu finančných prostriedkov medzi položkami rozpočtu na rok 2021. Poslanci nemali k návrhu žiadne pripomienky. Presun finančných prostriedkov medzi položkami bol schválený.

 **OZ uznesením č. 35/2021**

**schvaľuje** presun finančných prostriedkov medzi položkami rozpočtu na rok 2021.

 Hlasovanie:

 Za: 5 ( J. Mašek, A. Potánka, P. Ohurniak, P. Polerecký, M.Hinková)

 Proti: 0

 Zdržali sa: 0

1. Starostka obce predložila poslancom Návrh rozpočtového opatrenia č.2/2021 – úprava rozpočtu podľa priloženého návrhu. Poslanci k predloženému návrhu nemali žiadne pripomienky.

 **OZ uznesením č. 36/2021**

 **schvaľuje**  Rozpočtové opatrenie č.2/2021.

 Hlasovanie:

 Za: 5 ( J. Mašek, A. Potánka, P. Ohurniak, P. Polerecký, M.Hinková)

 Proti: 0

 Zdržali sa: 0

1. Na základe čerpania v roku 2021 a plánu prác v obci pre nasledujúce obdobie starostka obce predložila prítomným poslancom návrh rozpočtu pre rok 2022 a ďalšie dva roky 2023 a 2024. K predloženému návrhu rozpočtu poslanci nemali žiadne pripomienky.

 **OZ uznesením č. 37/2021**

 **schvaľuje** Rozpočet obce Ondrašová na rok 2022 a rozpočet na roky 2023 a 2024

 Hlasovanie:

 Za: 5 ( J. Mašek, A. Potánka, P. Ohurniak, P. Polerecký, M.Hinková)

 Proti: 0

 Zdržali sa: 0

1. Starostkou obce bola menovaná inventarizačná komisia, ktorá v súlade so zákonom č. 431/2020Zb. o účtovníctve vykoná inventarizáciu k 31.12.2021. Čas konania inventarizácie bol určený od 10.1.2022.

**OZ uznesením č. 38/2021**

**ukladá**  inventarizačnej komisii vykonať inventarizáciu majetku, záväzkov a rozdielu majetku a záväzkov k **31.12.2021** v súlade so zákonom č.431/2002 Z.z. o účtovníctve v z.n.p. v čase od **10. 01. 2022.**

Hlasovanie:

Za: 5 ( J. Mašek, A. Potánka, P. Ohurniak, P. Polerecký, M.Hinková)

Proti: 0

Zdržali sa: 0

11. Starostka obce prečítala Harmonogram zasadnutí pre rok 2022. Je zverejnený aj na internetovej stránke obce.

 **OZ uznesením č. 39/2021**

**schvaľuje** termíny riadnych zasadnutí obecného zastupiteľstva: **15**.02.2022, **12**.04.2022, **28**.06.2022**, 06**.09.2022, **08**.11.2022, **06**.12.2022

Hlasovanie:

Za: 5 ( J. Mašek, A. Potánka, P. Ohurniak, P. Polerecký, M.Hinková)

Proti: 0

Zdržali sa: 0

1. V tomto bode informovala starostka o činnostiach za posledné obdobie.
* darčeky pre dôchodcov a jubilantov – kúpené
* návrh – jubilantom budeme kupovať darčeky priebežne ako budú mať počas roka narodeniny – do rozhlasu zablahoželáme a pôjdeme odovzdať darček. Navrhla sumu 12.-€ na zakúpenie vecného daru pre jubilantov. Poslanci s daným návrhom súhlasili.
* vyvážanie odpadu do hory – starostka obce požiadala poslancov, aby chodili s otvorenými očami a ak uvidia, že niekto vyváža odpad do hory aby ho zastavili, upozornili na nelegálne konanie.
* prehlásenie o kompostovaní nepodpísal Adam Staňo ml. – takže budeme musieť kompostovanie riešiť /zatiaľ to zastrešuje spoločnosťou Ekooil, ktorá nám berie olej/
* informovala prítomných poslancov o návrhu stanov Humanitárnej základne Turca. Centrum by bolo v Turč. Tepliciach a obce by prispievali na jeho činnosť a na zakúpenie potrebného materiálu, ktorý by bol použitý v prípade povodní a iných prírodných katastrof. Výška poplatku bola navrhnutá podľa počtu obyvateľov obcí. Naša obec cca 4,50.-€ mesačne
* budúci rok – dokončenie stojiska na odpady, začať s úpravou vnútorných priestorov Hasičskej zbrojnice, opraviť podlahu v malej zasadačke obecného úradu, schodíky na cintoríne, vybetónovať plochu za búdou na cintoríne na VKK, položiť zamkovú dlažbu pred hasičskou zbrojnicou – materiál máme. Schody na cintoríne poslanci zamietli.
* p. Drobka, riaditeľ AGRO Turč. Ďur – nedvíha telefón, je potrebné upratať a znovu vykopať jamu, ktorá by zabránila povodniam pri cintoríne /rigol je zahrabaný po prejazde traktorov pri strhnutí telekomunikačných stĺpov v obci/
* Zapojenie Wifi – 10.1.2022
* Starostka reprodukovala otázku p. Skaličanovej – prečo sa kosí pozemok pri p.Potánkovi t.j. za autobusovou zastávkou - pozemok je obecný

13.-14. Diskusia prebiehala k jednotlivým bodom programu priebežne, v diskusii už nikto nevystúpil.

15. Na záver starostka obce poďakovala poslancom za činnosť v roku 2021, popriala im pevné zdravie a veľa osobných a pracovných úspechov a vieru v dobrú ďalšiu spoluprácu aj v roku 2022. Všetkým odovzdala vecný dar v podobe Vitamínu D3.

 **OZ uznesením č. 40/2021**

**berie na vedomie**

a) zapisovateľa Ing. J. Maška a overovateľku zápisnice M.Hinkovú

b) informácie o plnení uznesení OZ z predchádzajúceho zasadnutia

c )všetky informácie starostky

 Hlasovanie:

 Za: 5 ( J. Mašek, A. Potánka, P. Ohurniak, P. Polerecký, M.Hinková)

 Proti: 0

 Zdržali sa: 0

Zapisovateľ: Ing. J.Mašek ........................................................

Overovateľka zápisnice: M.Hinková ........................................................

V Ondrašovej dňa 21.12.2021 Mgr. Ivana Frívaldská

 starostka obce